5. klase

Tēma: Sociālie tīkli

1. nodarbība - Palikt drošībā

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kādi tikumi veicina atbildību, lietojot sociālos tīklus;
* kādus riskus rada sociālo tīklu izmantošana;
* kādas ir viņu tiesības, pienākumi un iespējas tiešsaistē, ietverot to, ka adekvāta uzvedība sagaidāma visos kontekstos, tostarp tiešsaistē.

**Skolēnam veidojas morālais ieradums**

* spēt pienācīgi reaģēt situācijās, kad tiešsaistē radusies nepatīkama situācija, tostarp kā nešaubīgi meklēt atbalstu, ziņot valdošajām iestādēm un platformu administratoriem;
* prast noteikt personīgās vērtības un skaidras robežas dažādās dzīves jomās, kurās viņi grib saglabāt privātumu; stratēģijas personīgās informācijas un tiešsaistē izvietoto attēlu pārvaldībai, tostarp sociālajos tīklos;
* atpazīt pozitīvas un veselīgas draudzības iezīmes (jebkurā kontekstā, tostarp tiešsaistē), kas ietver uzticēšanos, cieņu, atklātību, laipnību, dāsnumu, robežas, privātumu, piekrišanu un konfliktu risināšanu, salīgšanu un attiecību pārtraukšanu, kas ietver arī dažādus attiecību veidus (un neattiecas uz seksualitāti).

**Atslēgvārdi:** *Instagram, Snapchat, Twitter,* digitālā pēda.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība | Rūpes, patiesība, miers, saskaņa |
| Tikumi | Godīgums, taisnīgums, gudrība, mērenība | Kritiska spriestspēja, draudzīgums |

**Mācību materiāli:**

* *PowerPoint* prezentācija “Palikt drošībā”.
* Darba lapa “Palikt drošībā” (1. materiāls), katram skolēnam nepieciešams sava kopija (4 lappuses).

**Atslēgas jautājumi:**

1. Kā tikumi palīdz tev rīkoties atbildīgi sociālajos tīklos?
2. Vai ir kādi noteikti tikumi, kas palīdz vieglāk pieņemt atbildīgus lēmumus, izmantojot sociālos tīklus?
3. Kā tu varētu izvēlēties vidusceļu starp diviem tikumiem konflikta situācijā?

Mācību aktivitātes

Ierosme. Tests (ieteicamais laiks 15 min.)

**[2. slaids]** Skolotājs rāda testu par sociālajiem tīkliem ekrānā un aicina skolēnus pārdomāt savas atbildes, tās fiksējot uz kādas lapiņas, ko skolotājs skolēniem var izdalīt aktivitātes sākumā.

*Aktivitātes turpinājumā būs nepieciešams 1. materiāls “Palikt drošībā” 1. lapa, kur atrodas atbildes uz jautājumiem. Pirms aktivitātes turpinājuma skolotājs aicina skolēnus uz lapas uzrakstīt savu vārdu un uzvārdu.*

Skolēni salīdzina savas atbildes testā ar atbilžu lapu.

Skolotājs pārrunā ar skolēniem, kurus sociālos tīklus skolēni izmanto un kādus riskus sociālo tīklu izmantošana rada.

**[3. slaids]** Noskatās video <https://www.youtube.com/watch?v=0I8IbjXe5EM> (9 minūtes) un atbild uz jautājumiem:

* Kādas sociālo tīklu pozitīvās un negatīvās puses šajā video parādītas?
* Kādi ieteikumi sniegti šajā video, lai mazinātu sociālo tīklu negatīvo ietekmi?

1. aktivitāte. Mans digitālais es (ieteicamais laiks 10 min.)

*Aktivitātei būs nepieciešama iepriekšējā aktivitātē izmantotā 1. materiāla “Palikt drošībā” 2. lapa. Skolēnus aktivitātei nepieciešams sadalīt grupās vai pāros, vadīties pēc situācijas un skolēnu skaita klasē konkrētajā dienā.*

**[4. slaids]** Skolotājs aicina skolēnus materiāla 2. lapā aizpildīt tabulu un pašiem sev pajautāt, ko varētu darīt, lai saglabātu drošību katrā no trim sadaļām. Tabulā sniegti uzvedinoši jautājumi, lai palīdzētu skolēniem pārdomāt problēmas. Ar katru no sadaļās pierakstītajiem punktiem saistīt kādu tikumu un aprakstīt, kā tikums izpaužas šādā situācijā reālajā dzīvē. Skolēni pārrunā pierakstītos punktus grupās.

Kolēģu komentāri:

“Grupu darbu organizēt, pirms nodarbības sadalot klasi 3 grupās un katrai piešķirt savu jautājums, par kuru tie atbildīgi, dot laiku 5 minūtes savstarpēji WhatsApp un Google Meet čatā apspriesties, tad kopīgi prezentēt.”

2. aktivitāte. Situācijas sociālajos tīklos (ieteicamais laiks 5 min.)

*Aktivitātei būs nepieciešama iepriekšējā aktivitātē izmantotā 1. materiāla ‘”Palikt drošībā” 3. lapa.*

**[5. slaids]** Skolotājs aicina skolēnus izlasīt materiāla 3. lapu “Situācijas sociālajos tīklos” par dažādu cilvēku sociālo tīklu lietošanas paradumiem.

Skolēni nosaka šo cilvēku iegūtās pieredzes sociālajos tīklos kopīgos un atšķirīgos aspektus. Skolotājs var izmantot šos jautājumus diskusijai:

* Kādos dažādos veidos cilvēki izmanto sociālos tīklus?
* Vai šie cilvēki ir izvērtējuši sociālo tīklu pozitīvās un negatīvās puses?
* Kāpēc šie cilvēki uzņem pašbildes un publicē tās?
* Kā sociālo tīklu izmantošana var ietekmēt cilvēka pašvērtējumu?
* Vai šo cilvēku viedokļi ir satraucoši? Kāpēc? Visa klase kopā aplūkojiet izveidoto sarakstu ar sociālo tīklu pozitīvajām un negatīvajām pusēm!
* Vai visi piekrīt noteiktajām problēmām?

3. aktivitāte. Morālā dilemma (ieteicamais laiks 5 min.)

*Aktivitātei būs nepieciešama iepriekšējā aktivitātē izmantotā 1. materiāla “Palikt drošībā” 4. lapa.*

**[6. slaids]** Skolotājs aicina skolēnus aplūkot morālo dilemmu un atbildēt uz šādiem jautājumiem:

- Kādas pretrunas tu saskati šajā dilemmā?

- Kāds, tavuprāt, ir saprātīgs risinājums?

- Vai šajā situācijā ir iespējama vairāk nekā viena saprātīga izvēle?

Kopīgā noslēguma apspriede. Sniedz padomu! (ieteicamais laiks 5 min.)

**[7. slaids]** Skolotājs aicina skolēnus izlasīt doto situāciju uz prezentācijā redzamā slaida un atbildēt, kādus iespējamos veidus skolēni saskata, kā šajā situācijā varētu palīdzēt brālim. Skolotājs uzdod jautājumus:

* Ar ko tev būtu jārunā?
* Kādi tikumi tev jāizmanto, lai iejauktos un izmainītu šo situācijā?